
1) Balanța Încrederii 


Aripile răvăşite ale Cuvintelor, 

tremură sub asfaltul negru al Uitării, 

prăbuşit pe terasele Privirilor 

unde Gândurile își beau cafeaua de dimineaţă, 
pierzându-se abătute, pe drumurile fără de întoarcere, ale 
Eternităţilor de Clipe, 

care se scurg în şuvoaie de Întrebări, 

ce nu vor primi niciodată Răspunsuri, 

pe talerele de plumb, 

ale Iluziilor Vieţii şi Morții, 

ce-și atârnă greutatea Înţelesurilor, 

strivind Balanța Încrederii, în propriul Sine, 
ale Speranţelor, ce au ajuns ale Nimănui. 


2) Ne întemniţează Sufletele 


Zidurile Veşmintelor Nepăsării, 

sunt îmbrăcate de Ochii de Cer, 

din ce în ce mai mulți, 

pustii Şi surzi, 

care îşi îndreaptă, Privirile pierdute, la Zarurile 
Timpului, 

către Nicăieri, 

strigând mut, către mănăstirile de Cuvinte, 
pe care le-ar dori alături, 

de Păcatele Originare, 

ale unui Dumnezeu, 

care nu este şi nu a fost niciodată al nostru, 
ci numai al Iluziilor Vieţii şi Morţii, 

care ne întemniţează Sufletele, 

în închisorile Trupurilor. 


3) Moartea moare odată cu Fiinţa 


Moartea moare odată cu Fiinţa, 

primită în dar, de la Iluziile Non-Sensurilor Existenţei, 
pentru a ne încătuşa Visele Nemuririi, 

din care provenim, 

cu răceala și cruzimea, 

Iluziilor Vieţii şi Morții, 

ce ne-au frânt aripile Destinului astral, 
aruncându-ne în Mocirla Întrupării, 

din care ori de câte ori, încercăm să ne ridicăm, 
suntem loviți cu tunetele şi fulgerele, 
Deşertăciunii şi Absurdului, 

unei Lumi a Păcatelor Originare, 

ce ne permit doar Visele, 

care nu ne pot ajuta, 

la evadarea din noi înşine, 

şi ne forțează să credem, 
că odată cu Moartea, moare și Fiinţa noastră. 


4) Voia Evenimentului Primordial 


N-am înţeles niciodată, 

Iluziile Vieții şi Morții, 

de ce ne-au aruncat, doar resturi de Cuvinte putrezite, 
care să ne hrănească sărăcia Sufletelor, 

strivite amarnic, în pălmile bătătorite de Suferinţe, ale 
Destinelor, 

pe care le întindem umili, 

către Nesfârşirea Ferestrelor de Cer, 

din care provenim, fiind dezgustaţi de această Lume a 
Ororilor, 

Non-Sensurilor Existenţei, 

de care nu putem scăpa, 

decât dezbrăcând mantia Fiinţei de Ţărână, 

în care trăim, 

pentru a o înlocui, 

cu Fiinţa de Lumină, 

din care am fost răpiți, 

cu Voia Evenimentului Primordial, 

al Spargerii Totului, 

care este Adevăratul Dumnezeu. 

5) La gâturile noastre de lebede căntâtoare 


Omul este o Fiinţă a Uitări, 

răstignită pe Inima de Jar a Iubirii, 

din care Iluziile Vieţii şi Morţii, 

ne fac talismane de Suferinţe, 

pe care să le purtăm, 

la gâturile noastre de lebede căntâtoare, 

de fiecare dată, 

când intrăm în Catedralele Păcatelor Originare, 
pentru a ne închina, 

Non-Sensurilor Existenţei, 

a căror sălbăticie și cruzime o respirăm, 

pe străzile pustii ale Viselor, 

îmbrăcate cât mai gros cu Deșertăciune, 

pentru a nu răci, pe Frigul, de pe buzele secate ale 
Cuvintelor, 

Nimănul. 


6) Sunt trecute întotdeauna cu vederea 


Viaţa este înainte de toate, 

o înşiruire de amăgiri încântătoare, 
care se zbat prin pustiurile Conştiinţei, 
să scoată Apa mudară a Durerii, 

din Fântâna Regretelor, 


10 


SORIN CERIN 
- STATUILE VIVANTE ALE ABSURDULUI - 
-Poeme filosofice- 


care ne sunt turnate, în cănile de pustiu ale Nemerniciei, 
Păcatelor Originare, 

care ne servesc porția de Libertate, 

numai după gustul și dorințele, 

Non-Sensurilor Existenţei, 

ale căror orgii criminale, sunt trecute întotdeauna cu 
vederea. 


7) Într-o tăcere mormântală 


Atunci când sosesc, 

Păsările Viselor călătoare, 

începe să ningă cu aripile frânte ale Durerilor, 
ce împânzesc Orizonturile oarbe ale Speranţelor, 
pe care vor să ni se aşeze, 

Zilele Goale, 

asediate de corbii mari şi negri, 

ai cortegiilor funerare de Clipe, 

ce urmează într-o tăcere mormântală, 
strigătele mute şi deznădăjduite, 

ale Singurătăţilor, 

care ne înveşmântă, 

venele însângerate ale Răsăriturilor Nimănui, 
spălate de genele defecte ale Străbunilor, 
Păcatelor Originare, 

care ne vor felia Cerul fiecărui Cuvânt, 

în firimituri de Înţelesuri, 

pe care să ni le servească cu zgârcenie, 
Iluziilor Vieţii și Morții. 


8) Moartea ce moare odată cu Fiinţa Durerii din noi 


Plumbul Întunericului, se așează greu şi amenințător, 
peste Orbirea Viselor, 

ale căror aripi cad surd, 

peste cearcănele Prăpăstiilor adânci, ale Ochilor de Cer, 
peste care se închid, Pleoapele pierdute spre Nicăieri, 
ale Simţămintelor, 

alungate de Cimitirele de Cuvinte, 

ale Întâmplărilor Neîntâmplătoare, 

ale unor Zile Goale, 

care-şi etalează ușurințele Patimilor, 

în Privirile lascive ale Plăcerilor, 

care ne amăgesc, 

arătându-şi doar feţele vopsite, în culorile vii ale Fericirii 
Păcatelor Originare, 

pe Tărâmurile cărora ne-am născut, 

Moartea, 

ce moare odată cu Fiinţa, 

Durerii din noi. 

9) Absurdul şi Deşertăciunea Zorilor însângerați 


Garduri din Orizonturi, 

ce nu pot fi atinse, 

de trupurile zămislite din Păcatele Originare, 
născute de Iluziile Vieţii şi Morţii, 

pentru a ne înteţi cu ele, 

Focul Durerii, 

la care trebuie să ne ardem, 

întreaga Existenţă a Non-Sensurilor, 

ce hrănesc Absurdul şi Deșertăciunea, 
Zorilor însângerați, 

ai Genelor bolnave, 

pogorâte din Umilinţa Străbunilor, 

ce-au fost deposedaţi, 

de propriul lor Sine, 

pentru a putea fi aruncaţi, în Prăpăstiile adânci şi reci, 
ale Uitării, ce s-a așternut, 

pe fruntea ridată a Adevărului Absolut, 

al Străinului Subconștient, 

al Iubirii. 

10) Supusă celor mai groaznice cazne 


A început să ningă, 

cu Petalele Zorilor, 

spulberate de Vânturile Deznădejdii, 
care suflă spre Zările Întunecate, 

ale Singurătăţii, 

din care suntem obligați, 

să ne clădim, Catedrale de Umilinţe, 
în genunchii cărora să ne prosternăm, 
înaintea Păcatelor Originare, 

pline de resentimente criminale, 

pe tot ce poate însemna, Condiţie Umană, 
ce trebuie neapărat, 

supusă celor mai groaznice cazne, 
ale Iluziilor Vieţii şi Morții. 


11) Atunci când privim spectacolul amar 


Părăsiți de noi înşine, 

alergăm printre Sacrificiile Zodiilor, 

unui Tărâm al Coşmarelor, 

care ne împovărează, cu Frigul de pe buzele Prăpăstiilor, 
aruncaţi în Golul deznădăjduit al Zilelor, 

fără să mai atingem vreodată, ultima picătură, de Iluzie a 
Vieţii şi Morţii, 

ce pare că nu se mai termină, 

atunci când privim, 

spectacolul amar, 

al Măştilor mincinoase ale Fericirii, 

pe care am fost obligați să le purtăm, 

de către Non-Sensurile unei Existenţe, 

a Nimănul. 


12) Care pretinde fals că este esenţa acesteia 


Fiecare dintre noi, 

ne naştem, pentru a juca într-un spectacol al Umbrelor, 
ce clădesc Paradisul Infernului, acestei Umilinţe, a 
Întrupării, în Mocirla Non-Sensurilor Existenţei, 

pe care suntem obligați să o lustruim, 

cu Suferințele, 

primite în dar, 

de la Stelele căzătoare, ale Iluziilor Vieţii și Morţii, 
care ne-au îmbrăcat, în Destinele orfane de noi înșine, 
cei a căror Stea , 

era Nemurirea unei lubiri, 

ce ne-a fost furată, tocmai de către Creatorul Greşelilor, 
şi al Păcatelor Originare, 

care pretinde fals, 

că este esenţa acesteia. 

13) Statui Vivante 


Gânduri înghețate, 

prin Urmele pustii, 

ale unor Greşeli ale Creaţiei, 

sunt jucate la zarurile Durerii, 

de către Timpul criminal, 

al Iluziilor Vieţii şi Morţii, 

fără de care acestea, nu şi-ar putea etala, 
Non-Sensurile propriilor Existenţe, 

din care ne-au sculptat, Întrupările în Ţărâna Suferinţei, 
pentru a deveni, 

Statui Vivante, 

pe umerii prăfuiți, 

de stelele căzătoare, 

ale Deşertăciunilor și Absurdului, 
Coşmarurilor, pierdute în Răsăriturile, 
Singurătății. 


14) Teatru Absurd 


Cearcăne adânci și stranii, 
străjuiesc Statuile Vivante, 
ale Suferinţelor, 

ce sunt obligate să joace, 
rolurile Destinelor, 

pe scenele cu scândurile Viselor putrezite, 
ale Iluziilor Vieţii şi Morții, 

unde Gongul de început şi de final, 

al pieselor ruginite de Teatru Absurd, 

unde de fiecare dată, 

Moartea moare odată cu Fiinţa, 

îl dau Strigătele mute ale Durerilor, 

din sălile de naştere, 

a Non-Sensurilor Existenţei, 

ce vor avea un traseu, 

unde Zilele Goale, 

vor presăra spinii Speranţelor deşarte, 

sub Pașii de lut ai Întrupărilor, în Fiinţa însetată de 
Orizonturile lubirilor, 

care-i vor fi turnate, 

în cănile de pustiu, 

ale Zâmbetelor încleștate, 

printre Mormintele Cuvintelor de ceară, 

care se topesc mereu, 

sub streașinile Lacrimilor Viselor neîmplinte. 


15) Statuile Vivante ale Absurdului 


De fiecare dată, 

atunci când deschidem sertarele Groazei, 
din încăperile întunecate, 

ale Genelor Străbunilor noştri, 

în Suferinţe, 

ascunse printre Apusurile însângerate, 

pe care le rănim de fiecare dată, 

cu Păcatele Originare ale Cuvintelor, 

ce nu vor să accepte, 

Iluziile Vieții și Morții, 

atunci când văd cum suntem transformați, 
în sclavii Zidurilor masive de Cer, 

pe ale căror Ferestre de Nesfârşire, 

în loc să primim Lumina Divină a Iubirii, 
suntem serviţi cu câte o cană de pustiu, 
plină cu Clipe ucise, 

care ne transfromă, în Statuile Vivante ale Absurdului, 
ce traversează în fiecare Dimineaţă, 
Zebra Uitării, 

în drumul nostru, către Moarte. 


16) Glorie deşartă 


Ne-am născut Statui Vivante, 

ca să arătăm de fiecare dată, 

Ora Exactă a Suferinţelor, 

pe bulevardele pustii ale Indiferenţei, 

Iluziilor Vieţii şi Morții, 

ale căror colți veninoși, 

mușcă adânc, din carnea Eternităţilor de Clipe, 
pentru a le lăsa mai apoi să moară, 

în braţele descompuse ale Timpului, 
care-şi mai face un semn pe răbojul, 
Non-Sensurilor Existenţei sale, 

prin sculptarea feței neîngrijite, a Gloriei deșarte, 
ce doreşte să o obțină, 

pentru a ne înfrânge, 

Străinul Subconştient, 

al Adevărului Absolut, 

al lubirii, 

ajungând la concluzia, 

că Totul este în zadar. 


17) Nu pot să le pansez 


Alerg prin aglomerația, Statuilor Vivante ale Absurdului, 
ale căror Piviri reci şi încremenite, mă scrutează, 
până când încep să patinez pe gheaţa lor, 
amintindu-mi, clinchetul cănilor de pustiu, 

pline cu Vise deşarte, 

pe care le sorb, 

pierdut adeseori în Inima de Cer, a Străinului 
Subconştient, 

al lubirii, 

ale cărui Răsărituri însângerate, de rănile adânci ale 
Singurătăţii, 

nu pot să le pansez, 

oricât de mult mi-aş dori. 

18) Absolut absolut şi iar absolut 


Atunci când am întrebat stelele, 
cine suntem de fapt? 


Mi-au arătat, Statuile Vivante ale Absurdului, 
ce schimbau pozițiile Lacrimilor de Cer, 

ale Norilor Fiinţei, din Cuvintele descompuse, 
ale căror Vise, se mistuie şi acum, 

de greutatea Eternităţilor de Clipe, 

sculptate din piatra amară, a Singurătăţii, 

în care se reflectă chipul tău, 

Iubire. 


Pe urmă n-am mai fost în stare, 
să mai întreb absolut nimic, 
precum Adevărul Absolut, 
într-o Lume absolută, 

a Deşertăciunii şi Absurdului, 
absolut. 


Absolut absolut şi iar absolut. 

19) Să îmbrăcăm trupurile 


Întreaga Existenţă a Non-Sensurilor, 

acestei Lumi, 

ne chinuim să îmbrăcăm trupurile, 

Statuilor Vivante ale Absurdului, 

pe Sufletele noastre, 

legănate în bătaia Vânturilor Disperării, 

rătăcite prin străzile desfundate, 

ale Iluziilor Vieţii şi Morții, 

ca să distrăm trecătorii, ce tocmai îşi traversează, 
Timpul ce-şi ucide, 

Eternităţile Clipelor, 

care se scurg inerte, 

pe Zebrele descompuse, 

ale 'Trecerilor definitive, 

către Moarte, 

vărsându-ne Sângele rece al Genelor, 

izvorâte din Durerea Străbunilor, Păcatelor noastre 
Originare. 

20) Obligându-ne să trăim în cele din urmă 


Visele transcendentale, 

se surpă-n Prăpăstiile, unui Viitor al Nimănui, 
antrenând în căderea lor, Statuile Vivante ale 
Absurdului, 

regăsite în propriile noastre, Iluzii ale Non-Sensurilor 
Existenţei, 

ce iau cele mai bizare poziţii, pe străzile desfundate ale 
Destinelor, 

care ne-au legat, Ochii de Cer ai Nemărginirii, 

pentru a vedea, 

numai în interiorul cănilor de pustiu, din care trebuie să 
ne bem, 

Disperarea, 

care ne vinde toate Eternitățile Clipelor, 

unor Iubiri, 

obligându-ne să trăim, 

în cele din urmă, 

doar Durerea surdă şi mistuitoare, 

a Singurătăţii de noi înșine. 

21) Fiinţa Deşertăciunii 


Ruguri de Libertăţi, încinse de Întrebările, veşnic vii ale 
Durerii, 

din care se înalță Fumurile Orgoliilor, 

ce-şi câştigă pâinea descompusă, a Compromisurilor, 
din valurile Societăților de Consum, 

carne de Clipe, 

cât mai arse, 

pentru a putea fi devorate, de către Destinele, 
Iluziilor Vieţii şi Morții, 

la porţile larg deschise ale Disperării, 

servite de către, Statuile Vivante ale Absurdului, 

în care ne întrupăm, 

Fiinţa Deşertăciunii. 


22) Goliciunea Zilelor Nimănui 


Nori de Cuvinte, 

rup Ferestrele de Cer, 

cu greutatea mistuitoare a gravităţii lor, 

ce cade, 

ningând haotic cu Absurd, peste Fruntea ridată a 
Timpului, 

aruncată în genunchii Păcatelor Originare, 

pentru a fi măcinată, 

la Moara Deșertăciunii, de braţele isterice, ale Iluziilor 
Non-Sensurilor Existenţei, 

ce vor scoate la maternităţile Durerii, 

noi Statui Vivante ale Absurdului, 

pentru a fi expuse, 

în vitrinele de ceară, 

ale Destinelor, 

care se topesc neîntrerupt, 

la Focul mistuitor, aprins de Goliciunea Zilelor, 
Nimănul. 


23) Pe sub ruinele Speranţelor 


Ramuri uscate de Compromisuri, 

lovesc Ferestrele lumânărilor de ceară, ale Întrupărilor, 
topindu-le pe obrajii Destinului, 

ale cărui străzi desfundate, 

încă mai fac deliciul Zilelor Goale, 

care se prostituează, pe la colțurile Anilor încărunțiți, 
cu orice cană sărăcăcioasă de pustiu, 

din care suntem obligaţi, să ne bem fierea amară, a 
Iluziilor Vieţii şi Morții, 

pe sub ruinele Speranţelor, 

copleşite de Zidurile masive, 

ale Păcatelor Originare, 

ce ne străjuiesc pe noi, Statuile Vivante ale Absurdului, 

care ne jucăm fiecare în parte, piesa de teatru prost şi 
JOSnic, 

al cărei Repertoriu a fost ales cu grijă, 

de către Iluziile Non-Sensurilor Existenţei. 


24) Ne ducem tăcuţi Destinele spre Moarte 


Furtuni de Vise, 

lovesc cu sălbăticie Cimitirele Clhpelor, 

în care le sunt înmormântate Speranţele, ucise pe la spate 
de către Deşertăciunea, 

care nu poate fi trasă niciodată la răspundere, 

pe Tărâmurile Non-Sensurilor Existenţei, 

în care ne-am întrupat Suferințele, 

pentru a fi pe placul, Iluziilor Vieţii şi Morții, 

ale căror Paradis, 

este întreținut cu Infernul nostru, 

cel de toate Zilele Goale, 

pentru care Cănile de Pustiu, 

nu se mai pot umple, nici măcar cu fierea amară, a 
Privirilor reci şi indiferente, 

ale Statuilor Vivante ale Absurdului, 

pe umerii cărora ne ducem tăcuţi, Destinele spre Moarte. 

25) Fresce de Dureri 


Fresce de Dureri, 

semnate de cei doi artişti celebri, ai Infernului, 

care sunt Timpul și Spaţiul, 

împânzesc pereții scorojiți, ai maternităţilor de Clipe, 
unde ne naștem Întruparea, 

în Statuile Vivante ale Absurdului, 

cu ajutorul cărora, 

Destinele noastre, îşi vor juca piesele de teatru cinic, 
scrise de Iluziile Vieţii şi Morţii, 

pe mesele întinse ale Deşertăciunilor, 

pline cu tot felul de bunătăţi, 

ale artei Torturii, 

cum ar fi, 

Societate de Consum în sos de Colaps, 

lerarhie cu garnitură de Compromisuri, 

Cimitire de Cuvinte rostite lubirilor, 

şi multe altele. 


26) Societatea Aglomerată şi Alienată de Consum 


Zodii de ceară care se topesc, 
sub arșița de sfârşit de Lume, 
a Plumbului topit, scurs din Norii de Amintiri, 

ai Iluziilor Non-Sensurilor Existenţei, 

care ne apasă fiecare Lacrimă, a Purităţii Adevărului 
Absolut, 

a Străinului Subconştient, 

până când cresc din ea, 

Cimitire întregi de Cuvinte, 

pe care să le bem din Cănile de Pustiu, 

ale Conştiinţei, 

din ce în ce mai ciobită, 

pe la colţurile Zilelor Goale, 

prin care ne privesc, Cearcănele Ochilor de Cer, 
atât de obosiţi, 

ale celorlalte Statui Vivante ale Absurdului, 
alături de care formăm, 

Societatea Aglomerată şi Alienată de Consum, 
unde ne pierdem Orizonturile Viselor, 

prin buzunarele rupte, 

ale Speranţelor deşarte. 


27) Arta Deşertăciunii 


Moartea moare odată cu Fiinţa, Statuilor Vivante ale 
Absurdului nostru, 

încât nu vom mai fi siliți, să umplem străzile Destinelor, 
cu tot felul de poziții bizare, 

la care să se uite Timpul, satisfăcut de Arta 
Deşertăciunii, pe care suntem capabili să o etalăm, 
trecând prin cadavrele Clipelor, 

ucise de trecerile noastre, 

pe Zebrele compromise, 

ale Greşelilor Creaţiei. 


28) Spre deliciul Timpului 


Am fost întrupați, 

în Statuile Vivante ale Absurdului, 

străjuite de Vitrinele murdare ale Destinelor, 
pentru Distracţia, 

Iluziilor Vieţii şi Morții, 

care găsesc un mod plăcut şi cinic, 

de petrecere a Timpului liber, 

privind la poziţiile Suferinţelor noastre, 

care de care mai bizare şi mai crude, 

cu propriul Sine, 

spre deliciul Timpului, 

care ne păzeşte cu străşnicie Moartea, 

pe care o purtăm în Suflete, 

până când suntem obligaţi să o returnăm, 
Non-Sensului Existenţei, 

odată cu pierderea Vieţii, 

întrucât şi Moartea ne moare odată cu Fiinţa. 

29) Pe care-l cunoaştem doar o singură dată 


Statuile Vivante ale Absurdului, 

întrupării noastre, 

sunt prea oarbe să poată privi, Lumina Divină a 
Străinului Subconştient, 

care vrea să le îmbrace, 

în stelele Cuvintelor de dinainte de a fi Lumea, 
Iluziilor Non-Sensurilor Existenţei, 

pentru a-și aminti cum arătam, 

undeva-cândva, înainte de a ne întrupa, 
aşteptând momentul, când şi Iluzia Morţii, 

va dispare odată cu Fiinţa, 

numai prin Moartea, 

care este unicul Adevăr Absolut, 

al acestei Lumi, 

pe care-l cunoaştem doar o singură dată, 
atunci când murim. 


30) Pe Zebra Deşertăciunii către Moarte 


De când ne-au sosit, pe Tărâmurile Iluziuilor Vieţii şi 
Morţii, 

Păcatele Originare, 

am devenit actorii unui teatru de prost gust, 


29 


SORIN CERIN 
- STATUILE VIVANTE ALE ABSURDULUI - 
-Poeme filosofice- 


ştiind că se află aici, 

ca să ne învinovăţească, 

tot pe noi, 

Statuile Vivante ale Absurdului, 

care am fi dorit să ştim, ce este cu adevărat Iubirea, 
din care ne provin Amintirile Viitorului, 

şi nu doar să contabilizăm, 

în numele nostru, 

Greşelile Creaţiei acestei Lumi a Nimănui, 
în Vitrinele căreiea am fost puși, 

spre amuzamentul copios al Suferinţei, 

care ne îmbrățișează călduros, 

în fiecare Clipă, care o traversăm, pe Zebra 
Deşertăciunii, 

către Moarte. 


31) Întunericul Tărâmurilor Iluziilor Vieţii și Morţii 


Zori descătuşați de Noaptea Privirilor, 

pierdute în Aglomerația de Vise oarbe, 

care ne destăinuie, 

Întunericul Tărâmurilor Iluziilor Vieţii și Morţii, 
pe care noi, 

Statuile Vivante ale Absurdului, 

suntem obligaţi să ne clădim, 

Catedrale de Suferințe, 

pentru a ni se împlini Blestemul, 

care ne-a aruncat în groapa Păcatelor Originare, 
rostit undeva-cândva, 

de către Greşeala unei Creaţii, 

care devenise geloasă, 

pe Stelele Cuvintelor care ne îmbrăcau, 
mantiile Sufletelor, 

împlinite prin Nemurire şi Lumină Divină, 

să poată Iubi. 


32) Prin Târgurile ieftine ale Deşertăciunii 


Înecaţi în Oceanul Gândurilor transcendentale, 
ale Greşelilor Creaţiei, 

care cer necontenit Eternităţii, 

să fie iertate, de Blestemele şi Durerile, Iluziilor Vieţii şi 
Morţii, 

care ne-au întrupat, 

Sufletele Iubirii, 

prin care respiram Nemurirea, 

în Statuile Vivante ale Absurdului, 

ale căror corpuri suntem obligaţi să le purtăm, 
prin Târgurile ieftine ale Deșertăciunii, 

până când, 

şi Moartea, 

ne va muri odată cu Fiinţa, 

redevenind cei de dinaintea noastră. 

33) Ne strivesc orice Urmă 


Gheţuri de Vise transcendentale, 

ale Zilelor zidite-n Destine, 

ne frig cu Frigul indiferent, 

al Iluziilor Vieţii şi Morţii, trupurile de Statui Vivante 
ale Absurdului, 

pentru a respira, 

chiar și o frântură de Clipă, 

aerul proaspăt al Nemuririi, 

din Amintirile Viitorului, 

ca să învăţăm cu adevărat, 

ce anume este Durerea, 

izvorâtă din gratiile de plumb ale Timpului, 

care ne strivesc orice Urmă, de a mai fi noi cei de 
dinainte, 

de a se lăsa, Non-Sensurile acestei Existenţe, 

pe umerii Lacrimilor Cuvintelor noastre. 


34) Drumurile prăfuite ale Stelelor Căzătoare 


Petale de Lacrimi, 

smulse de pe florile Sentimentelor noastre, 
de Statui Vivante ale Absurdului, 

sunt duse de Vânturile Deznădejdii, 

spre nicăieri, 

brăzdând obrajii stafidiți, 

ai Non-Sensurilor Existenţei, 

pe care se preling anevoios, 

drumurile prăfuite ale Stelelor Căzătoare, 

pe care ni le-au îmbrățișat Destinele, 

pe trecerea Zebrei dintre Bine şi Rău, către Moartea, 
ce ne va muri odată cu Fiinţa. 


35) Vitrinele sparte ale Iluziilor Vieţii și Morţii 


E atât de mult gri, 

pe plumbul Zilelor noastre, 

încât până și Zorii lor, 

ne apasă Urmele adânci, 

ale Non-Sensurilor Existenţei, 

de Statui Vivante ale Absurdului, 

care nu vor lăsa nimic altceva, în urma noastră, 
decât Vitrinele sparte, ale Iluziilor Vieţii şi Morții, 
în care ne-am dus Suferința, 

pe umerii Lacrimilor vărsate, de Singurătatea din noi 
înşine, 

şi cărora le vom dovedi, că suntem mai puternici decât 
ele, 

tocmai folosind armele lor, 

prin Moartea, 

care ne va muri odată cu Fiinţa. 

36) Vitrine josnice 


Rugăciuni surde, închinate Icoanelor, Iluziilor Vieţii şi 
Morţii, 

ce-au devenit Vitrine josnice, 

care fac reclame Suferinţelor, 

Statuilor Vivante ale Absurdului, 

care sunt trupurile noastre, 

aranjate în toate poziţiile sociale posibile, 

pentru a atrage cât mai mulți, Ochi de Cer, 

care să-şi cheltuie, şi cele căteva Clipe rămase fără de 
Nori, 

pe toaletele Cuvintelor, cu care am fost îmbrăcaţi, 
pentru a le vinde lor, 

la sumele unor întregi Orizonturi, 

pe care nu le vor mai putea cuprinde, 

Niciodată. 


37) Oferite cu cinism de lerarhiile Deşertăciunii 


Remuşcări sordide, 

se preling haotic, peste pereţii scorojiți, ai Sufletelor 
noastre, 

de Statui Vivante ale Absurdului, 

fiindcă am acceptat undeva-cândva, 

să gustăm din fierea amară, a Iluziilor Vieţii şi Morții, 
care ne-a obligat mai apoi, să stăm în poziţiile oferite cu 
cinism, 

de Ierarhiile Deşertăciunii, 

întreaga noastră Trecere, pe Zebra Binelui şi Răului, 

a Non-Sensurilor Existenţei, 

care ne duce inevitabil către Moartea, 

care va muri odată cu Fiinţa. 


38) Fiecare Stea 


Fiecare Eternitate de Clipă, ucisă de Timp, 

are propria ei Stea, 

şi fiecare Stea, 

un Destin al nostru, 

pe care Iluziile Vieții şi Morţii, 

o aruncă de pe Bolta Cuvântului Iubirii, 

pe care stă agăţată, 

direct în prăpastia fără margini, 

a Non-Sensurilor Existenţei, 

pentru a deveni Căzătoare, 

şi a se întrupa astfel, în Fiinţa, datoare către Moarte, 
cu tot trupul, Statuilor Vivante ale Absurdului, 
expuse în Vitrina Neşansei, 

de către Deşertăciune. 

39) Se lăfăie împreună cu Moartea 


De ce ne-ai dat Doamne, numai Vitrine strălucitoare, 
în care noi, 

Statuile Vivante ale Absurdului, 

să fim îmbrăcate, 

doar în ţinutele pline de Sarcasm şi Disperare, 
ale Iluziilor Vieţii şi Morţii, 

cusute cu aţa albă a Neşansei, 

după moda egocentrică, a Condiţiei Umane, 

pe Tărâmul căreia, 

Omul devine de fiecare dată, o fiară sângeroasă, 
gata oricând să sfâşie carnea Banilor, 

pentru a spori averile Deşertăciunii, 

în care se lăfăie împreună cu Moartea, 

ce o va duce în braţe, 

până la sfârşitul Vieţii. 


40) Celebrele Măşti cu nume de Fericire 


Frunzele de laur, 

prinse în coroane de Laude, 

aşezate pe frunţile reci şi cadaverice, 

ale Statuilor Vivante ale Absurdului, vor să atragă 
atenţia, 

prin Privirile pierdute dar zâmbitoare, 

asupra Vitrinelor de lux, 

unde Iluziile Vieţii şi Morţii, 

îşi vând ultima gamă, de Non-Sensuri ale Existenţei, 
oricărei Eternitate de Clipă, 

care acceptă cum am făcut-o şi noi, cei de dinainte de 
naștere, 

să se sacrifice pentru plăcerea de a purta, 

celebrele Măşti cu nume de Fericire, 

despre care se spune că ar fi croite, după ultima modă a 
Hazardului, 

fără însă a se aminti, 

că nu pot trăi, 

în lipsa Fierei Amare, a Societăţii de Consum 
Deşertăciune, 

care se poate bea, numai din cănile de pustiu, ale acestei 
Lumi a Nimănui. 


41) Fără nici o rezervă 


Zodii nefericite, 

purtate de Statuile Vivante ale Absurdului, prin Vitrinele 
de lux, 

ale Iluziilor Non-Sensurilor Existenţei, 

se aliniază tradiţiilor, Societăţii de Consum, 

de a verifica mereu, 

Ora Exactă a Suferinţelor, 

care se identifică, 

cu obiceiurile cinice, 

ale Timpului, 

ucigaș de Clipe, 

ce-şi poartă Zilele Goale, 

prin fața Ochelarilor de cal, 

ai Deşertăciunii, 

pentru a afla, care dintre ele îi sunt pe plac, 
Morţii, 

deși aceasta le alege de fiecare dată, 
pe toate, fără nici o rezervă. 


42) Ar dori să ne-o arate la față 


Ce mână cinică, să fi avut cel care a pornit, 
robinetul Durerilor acestei Lumi, 

şi care se mai crede și creatorul Iubirii, 

vrând să se identifice cu aceasta, 

dar pe care ne-o interzice, 

cu toate că, 

ar dori să ne-o arate la față, Străinul Subconştient, 
ascuns, în Statuile trupurilor noastre Vivante, ale 
Absurdului, 

pentru a ne arăta, ce înseamnă cu adevărat Iubirea, 
despre care nu este lăsat să ne vorbească niciodată, 
de către Iluziile Vieţii şi Morţii, 

proprietarele Vitrinelor unsuroase şi murdare, 
ce poartă numele de Societate de Consum, a cât mai 
multă Moarte. 


43) Pe Zebra Binelui şi Răului către Moarte 


Rătăcit, printre Statuile Vivante ale Absurdului, 
ale căror priviri nu le observ, de Vitrinele atât de 
strălucitoare, 

ale Suferinţelor, 

încât Ochii de Cer, 

ai Profunzimilor Iubirii, 

nu se mai regăsesc, 

în Palmele Gândurilor, 

ce ar vrea să le cuprindă Goliciunea Zilelor, 

care au devenit la modă, 

printre Visele Iluziilor Vieţii şi Morţii, 

fiind vândute, la prețurile astronomice, 

ale Deşertăciunii, 

ce ne grăbeşte traversarea, pe Zebra Binelui şi Răului, 
către Moarte. 

44) Nici măcar un singur Răspuns cât de neînsemnat 


Oare câte stele am decojit, 

de Înţelesurile Destinelor, 

până când să ajungă aici, 

Iluziile Vieţii și Morţii?, 

să ne dea nouă, 

Statuilor Vivante ale Absurdului, 
Cunoaşterea de Sine, 

a Suferinţelor?, 

pe care suntem nevoiţi, 

să le traversăm, Zebra Binelui și Răului, 

în drumul nostru către Moartea, 

ce ne va muri odată cu Fiinţa, 
întrebându-ne, pentru întâia și ultima oară, 
de ce toate acestea, 

câte au fost și vor mai fi?, 

fără să-şi dea nici măcar, un singur Răspuns, 
cât de neînsemnat, 

atunci când au decis să privească, către Dumnezeul, 
ce a creat Greşeala. 

45) Pe care au alungat-o 


Atunci când vom dispare, 

din Vitrinele Iluziilor Vieţii şi Morţii, 

locul nostru va fi ocupat, 

de Apusurile reci care ne însângerau, Genele abătute de 
Păcatele Originare, 

ale Străbunilor, 

ce ne vor căuta în continuare, 

Amintirile din Viitor, 

pe care nu le-au aflat, 

atunci când, 

s-au întâlnit întâmplător cu Iubirea, 

izvorâtă din Moartea izbăvitoare, 

pe care au alungat-o, 

când le-au cerut să se sinucidă, crezând că este Fruntea 
cinică a Timpului, 

pe Jarul căreia se mistuie, 

toate Eternităţile Clipelor, 

acestei Lumi a Deşertăciunilor. 


4l 


SORIN CERIN 
- STATUILE VIVANTE ALE ABSURDULUI - 
-Poeme filosofice- 


46) Medalii valoroase 


La Târgul de Statui Vivante, e mare aglomeraţie de 
Absurd, 

fiindcă se vând la preţ de nimic, 

Vise măcinate de Singurătate, 

numai bune de îmbrăcat, la orele târzii, ale Apusurilor de 
Remușcări, 

ce mușcă adânc, din carnea putrezită a Clipelor, 
devenite atât de curând, medalii valoroase, în ierarhia 
cadavrelor ambulante, 

purtate de către Destine, 

la medalioanele Regăsirilor, Iluziilor Vieţii şi Morţii, 
purtate la gâturile de lebădă cântătoare, 

ale Cuvintelor fără casă, ce par a fi ale Nimănui. 


47) Putem să ne privim în Oglinda Nemuririi 


Artificii strălucitoare, 

prinse în părul încâlcit al Privirilor, 

Statuilor Vivante ale Absurdului, 

înrădăcinat adânc în Inima de Asfalt, 

plină de gropi sentimentale, 

al Sufletelor noastre, 

ce luminează pustiurile, Zidurilor de Cuvinte, 

pe care ni le rostesc, 

Întâmplările Neîntâmplătoare, 

ale Iluziilor Vieţii şi Morții, 

ca să ne cățărâm cât mai sus, 

pe meterezele Greşelilor Creaţiei, 

unde suntem așteptați, 

de către Păcatele Originare, 

ce ştiu că suntem, 

Statuile Vivante ale Absurdului, 

ŞI care sunt singurele, 

ce ne pot dezvălui, adevărata față pe care o are Moartea, 
atunci când ne aflăm, pe Zebra Binelui şi Răului, 
pentru a trece în Lumea, unde putem să ne privim, în 
Oglinda Nemuririi, 

de unde am plecat, 

undeva-cândva. 


48) S-au tras storurile la Vitrina Sentimentelor 


Ferestrele obosite ale Gândurilor, 

îşi pun capul Speranţelor, 

în pălmile bătătorite, de muncile grele ale Cuvintelor, 
ce nu reuşesc nici acum, 

să scoată la suprafaţă, 

aurul Fericirii unor Priviri, 

care se prăbuşesc descompuse, 

ŞI sleite de puteri, 

pe podelele Zilelor Goale şi atemporale, de orice 
conținut al Dorinţelor, 

care nu şi-au mai arătat fața, 

de când s-au tras storurile, 

la Vitrina Sentimentelor, 

unde până şi Gesturile orfane, 

ale Zâmbetelor încleștate, 

de Durere, 

par a fi părăsit, Statuile Vivante ale Absurdului, 
trupurilor noastre, 

sculptate de către Moarte, 

pe prispa Iluziilor Non-Sensurilor Existenţei, 

în folosul Deşertăciunii. 


49) In rugăciunile noastre amarnice 


Ne naștem pentru, a participa la dansul, Statuilor Vivante 
ale Absurdului, acestei Lumi a Delirului Colectiv, 

unde cu toții, 

ne prindem de mâinile, Iluziilor Vieţii şi Morții, 
încercând să ne ţinem Echilibrul, deasupra Cimitirelor de 
Cuvinte, 

pe care le rostim, 

în rugăciunile noastre amarnice, 

Greşelilor, 

şi Creaţiei, 

Păcatelor Originare, ca fiind opera unei Divinităţi, ce 
pare a se ascunde, de propriile sale Fapte, 

prin desişurile întunecate, 

din Catedralele de Descumpăniri, 

ale Non-Sensurilor Existenţei. 


50) În ambalajele Indiferenţelor 


Răsărit din pustiurile, Mormintelor de Cuvinte, 
Magazinul Statuilor Vivante ale Absurdului, 

a primit numele de Maternitate, 

unde se pot cumpăra la preţ de nimic, 

Strigăte Mute, 

cât mai proaspete cu putință, 

numai bune de a fi aruncate, 

pe banda rulantă a Iluziilor Vieţii şi Morţii, 
spre a fi împachetate, 

în ambalajele Indiferenţelor, 

tipărite la cele mai înalte cote, 

de către Curcubeele Predestinărilor, 

care ne arată, 

modul de utilizare, 

al noilor Iubiri contrafăcute, 

ce rezistă la Stres, 

şi pot fi spălate, cu Apa Murdară, a Iluziilor Non- 
Sensurilor Existenţei, 

până când se albesc, 

redevenind astfel curate, 
după orice utilizare, 
a Păcatelor Originare. 


51) Plin de Gropi ale Viselor deşarte 


Lacrimi de fum, 

ridicat spre nicăieri, 

din ramurile arse de Cuvinte, 

unesc Cerurile Orgoliilor, 

cu Ridurile adânci și încrezute, 

ale Părului încâlcit, 

al Stelelor, 

pierdute de către Destine, 

într-o Metamorfoză a Durerii, 

Iluziilor Non-Sensurilor Existenţei, 

ce toarnă Conștiinţa, în smoala asfaltului negru al 
Întrupării, 

Statuilor Vivante ale Absurdului, 

plin de Gropi ale Viselor deşarte, 

ce împiedică Pașii prelinși, pe străzile desfundate, ale 
Iubirii, 

să mai calce vreodată pe acolo. 

52) Mierea Sclaviei Întrupării în Cuvânt 


Aripi de albine zgomotoase și isterice, 

duc Mierea Sclaviei, 

Întrupării în Cuvânt, 

către Fagurele Societăţii de Consum, 

al Iluziilor Non-Sensurilor Existenţei, 

din care vor primi, îndeajuns de mult, Fum de Vise, 
încât să nu mai părăsească, Stupul Promisiunilor, 
până când, şi ultimele Speranţe deşarte ale Roiului, 
de Norme şi Legi, 

vor cădea alături de petalele plantelor, 

la Tălpile unei Toamne a Nimănui, 

din care vor înţelege că Sensul Vieţii lor, 

constă în zborul către Moarte. 


53) Obiecte stricate 


De ce Sfinţii Părinţi, ai Catedralelor lipsite de 
Remușcări, 

după Victimele torturate, de Absurdul Întrupării, 
nu au şi ei, Rugăciuni ce aprind, 

Lumânările de Cuvinte?, 

care să ardă, 

până la topire, 

Suferințele Deşertăciunii, Iluziilor Non-Sensurilor 
Existenţei, 

ca un semn de pioasă aducere aminte, 

a celor care s-au înfruntat, 

cu bolile fără leac, 

sau Durerile fără de sfârșit, 

ale Paşilor pierduţi spre Nicăieri, 

ce trebuie văzuţi, ca fiind adevărații Îngeri, cu aripile 
Destinelor frânte, 

datorită Greşelii Creației lui Dumnezeu, 

ŞI nicidecum, 

nişte simple Statui Vivante ale Absurdului, 

care odată stricate, 

trebuie înlocuite, 

altfel devin o Povară a Divinităţii, 

a cărei Vitrină îşi pierde din strălucire, 

folosind obiecte defecte, 

ce nu sunt înlocuite rapid, 

motiv pentru care, Paradisul Infernului nostru, 

avea nevoie ca Dumnezeul Lui, 

să creeze, 

Păcatele Originare, 

ce îndeplinesc rolul de gunoieri, ai Societăţii de Consum, 
ridicându-i pe cei căzuţi cu fruntea Viselor, în Țărâna 
rece şi indiferentă, a Deşertăciunii acestei Lumi. 

54) Cearcănele truditoare ale Zilelor Goale 


Lacrimi de asfalt, 

se preling pe străzile desfundate, ale Speranţelor deşarte, 
pustiite de Pașii Nimănui, 

ce cad în gropile Destinelor, 

unde ni se împotmolesc, 

Cearcănele truditoare, 

ale Zilelor Goale, 

care ne aşteaptă, 

la casele Deşertăciunilor, 

pe pernele cărora trebuie să ne așezăm, 
frunțile pline de sudoarea Suferinţelor, 
acestei Lumi a Întrupărilor, 

în Absurd. 

55) Să ne tragă spre Moarte 


Inimi de Cer, 

bat Eternitatea, 

Visului tău, 

Iubire, 

spălându-ne Steaua Nemuririi, 

cu petalele Viselor Eternităţii, 

ce ni se aștern, 

la tălpile Fericirii, 

unui Univers al Viselor, 

pe care n-am vrea, 

să îl părăsim vreodată, 

dacă n-am fi căzuți, 

în Prăpastia fără margini, 

a Întrupării în Cuvântul Nimănui, 

pe care Iluziile Vieții și Morţii, 

îl numesc Facere, 

de când le-a pictat, Zebra Binelui şi Răului, 
care le traversează strada pustie, 

a Suferinţelor, 

pe unde, până şi Eternităţile de Clipe, 
se feresc să calce, 

dacă n-ar fi împinse, 

de Timp, 

să ne prindă de mâinile muncite, ale Întâmplărilor 
Neîntâmplătoare, 

şi să ne tragă spre Moarte. 

56) Să ni le repare 


Aripi de Cer, 

ne ating cu vârfurile Viselor, 

pe frunţile obosite ale Catedralelor de Vicui, 
pe care le urmăm abătuţi, 

în convoaie funerare de Zile Goale, 
ce ne duc spre Nicăieri, 

Cimitirele de Cuvinte, 

la care ni s-au închinat, 
undeva-cândva, 

până şi, 

Iluziile Non-Sensurilor Existenţei, 
ce ne-au promis, 

să repare numai pentru noi, 

Iubire, 

Greşelile Creaţiei, 

care s-au dovedit a fi atât de mari, 
încât până și Dumnezeu, 

făuritorul lor, 

nu mai este de găsit, 

să ni le repare, 

oricâte Rugăciuni aprinse i-am dedica. 

57) Într-o cu totul altă Lume 


Aştept de o Eternitate de Chpă, 
Inima de Cer, 

a Privirii tale, Iubire, 

în care să-mi pierd întregul Univers, 
al Singurătăţii, 

Jucat la zarurile, 

Iluziilor Non-Sensurilor Existenţei, 
care mi l-a dat ca fiind câştigător, 
deși nu-l doream, 

să-l văd aşezat pe fereastra Lacrimii, 
Amintirilor noastre din Viitor, 

unde ne îmbrățişam Steaua Nemuririi, 
împreună, 

într-o cu totul altă Lume, 

cea a Străinului Subconştient, 

al Adevărului Absolut. 


58) Şi noi suntem Statui Vivante 


Coruri de Zâmbete încleștate, 

ne strigă mut, 

pe aleile asurzitoare de atâtea Tăceri, 
în Timp, ce rătăcim prin aglomeraţia, 

plină de Statuile Vivante ale Absurdului, 

ce ne privesc din Vitrinele, 

proaspăt spălate, 

ale Catedralelor Păcatelor Originare, 
întrebându-ne, 

de ce am ales să ne îmbrăţișăm, 

Iubirea, 

pe străzile Abatoarelor de Clipe?, 

le răspundem, 

că şi noi suntem 

Statui Vivante, 

doar că încercăm să luăm poziţii, cât mai atrăgătoare 
pentru Deşertăciunile, 

care ne plătesc cu cât mai multă Moarte, 

ce ştim că ne va salva, 

odată trecuţi, de Zebra Binelui şi Răului, 
unde nu va mai fi, nici Durere şi nici Suspin, 
ci doar Aripile Îngerului Iubirii, 

care ne va atinge, cu albul imaculat şi neprihănit, 
al Ochilor săi de Cer, 

fără de sfârşit. 


59) Vitrine 


Rădăcini adânci, 
de Amintiri din Viitor, 
sfarmă Ţărâna Intrupării, 

şi odată cu ea Zilele Goale, 

care în complicitate cu Timpul, 

au ucis Eternitățile Chpelor, 

lăsând Libertatea Adevărului Absolut, 

să zboare deasupra, Deșertăciunilor Vitrinelor 
strălucitoare, 

pe care Greşelile Creaţiei, şi-au scris numele propriei 
firme, 

acela de Paradis al Infernului, 

pline cu Statuile Vivante ale Absurdului, 

pe străzile pustii şi reci, ale Nimănui. 


60) Nechemat de Nimeni 


Depărtări de plumb, 

apăsătoare şi sordide, 

zac pe pereţii scorojiţi ai Privirilor, 

Statuilor Vivante ale Absurdului, 

la care se adună mulțimile de Vise, 

să le privească, poziţiile bizare ale Gândurilor, 
ce le îmbracă Speranţele ponosite, 

de Iluziilor Vieţii şi Morţii, 

toate dansând, valsul de sfârșit de Lume, 

al Întunericului, care se aşează nechemat de Nimeni, 
în braţele Simţămintelor acestora, 

până când cad haotic, 

într-o prăpastie a Indiferenţei. 

61) Pe Zebrele de Trecere ale Binelui și Răului 


Convoaie funerare, 

de Statui Vivante, 

vopsite în culorile vii şi țipătoare, 

ale Eternităţilor de Clipe ucise, 

pe Zebrele de Trecere, 

ale Binelui şi Răului, 

merg abătute în urma Sicrielor de Vise, 
sfârşite din Lumea, 

Iluziilor Vieţii şi Morții, 

ce-abia așteaptă să se odihnească, 

prin Cimitirele de Cuvinte, 

rostite de către Non-Sensurile Existenţei, 
Privirilor abătute ale Absurdului, 

din care Deșertăciunea, 

îşi culege roadele Suferinţei, 

băute în cănile de pustiu, 

ale Hazardului. 


62) Pentru a le duce mai departe 


Lanţuri de Zile Goale, 
purtate la gâturile de lebede cântătoare, ale Destinelor, 
leagă Ochii de Cer ai Viselor, 

de plumbul încătușat, al Norilor de Cuvinte, 
ce încep să-şi verse Durerea, 

în şiroaie de Regrete, 

peste obrajii însângerați ai Orizonturilor, 
îmbrățişate de Iluziile Vieţii şi Morţii, 
pentru a le duce mai departe, 

Statuile Vivante ale Absurdului, 

către Zările din ce în ce mai pline, 

ale Deşertăciunilor, 

din lerarhiile Societăților de Consum, 
Moarte. 


63) Pe bulevardele largi ale Durerii 


Poduri de Lacrimi, 

ale Viselor Străinului Subconștient, 

al Adevărului Absolut, 

se preling, peste Apele murdare, ale Iluziilor Vieţii și 
Morţii, 

încercând să le decanteze, 

cu puritatea şi profunzimea lor, 

pentru a spăla Privirile de plumb, ale Statuilor Vivante 
ale Absurdului, 

ce rătăcesc, pe bulevardele largi ale Durerii, 

fără să ştie vreodată, 

încotro merg, 

pentru ca şi acestea, 

să vadă noi Orizonturi, 

ce pot fi încărcate cu Fericire, 

chiar dacă sunt susținute, de fruntea ridată a unui Timp, 
al Clipelor ucise, 

pe Zebrele Binelui și Răului, 

pe care ne trecem, Non-Sensurile Existenţei. 

către Moarte. 


64) Ne prelingem 


Ne prelingem, printre degetele Norilor, 

ca să cădem transformați, în ploaia binecuvântată, 
a Iubirii, 

care se înfiltrează fără voia ei, 

în Țărâna rece şi impersonală a Întrupării, 

în care se pierde, 

hrănind rădăcinile adânci ale Suferinței, 

plantate de Iluziile Vieţii şi Morții, 

care ştiu că mai apoi, 

ne vom prelinge, printre degetele Cuvintelor, 
devenind, 

Statuile Vivante ale Absurdului, 

ce aleargă spre Nicăieri, 

printre Non-Sensurile Existenţei, 

care ne vor îmbrățișa, Vitrinele prăfuite ale Privirilor. 

65) Asudă pe obrajii plini de igrasie ale 
Răspunsurilor 


Ploile târzii ale Întrebărilor, 

Condiţiei Umane, 

asudă pe obrajii plini de igrasie, 

ale Răspunsurilor, 

Iluziilor Vieţii şi Morții, 

ce vor în continuare să rămânem, 

Statuile Vivante ale Absurdului, 

care să umple, cu Zâmbetele încleștate, ale Privirilor de 
plumb, străzile pustii ale Cuvintelor, 

adoptând poziţii din ce în ce mai bizare, 

ale Suferinţei, 

pe care să o ducem peste tot în Lume, 

pentru a dovedi Greşelilor Creației, 

că nu umblăm goi, 

precum ne sunt Zilele Goale, oferite de către Destin, 
prin 'Târgurile de vechituri, 

ale Non-Sensurilor Existenţei. 

66) Ne leagă cu şireturile Durerii 


Zori de cremene, 

lovesc Zidurile Privirilor, Statuilor Vivante ale 
Absurdului, 

fulgerându-le Conştiinţa, 

cu Gândurile provenite, din depărtările Universului, 
Străinului Subconştient, 

al Adevărului Absolut, 

care ne îndeamnă, 

cum să păşim pe Zebra Trecerilor, 

dintre Bine şi Rău, 

care ne leagă cu șireturile Durerii, 

Non-Sensurile Existenţei, 

pentru ca nu cumva să le pierdem, 

pe drumul prăfuit, al Stelelor căzătoare ale Destinelor, 
ce se îndreaptă neabătut, 

către Cimitirele de Cuvinte, 

unde ne aşteaptă, 

Moartea. 


67) Cheia tuturor Paradoxurilor 


Lacrimile Viselor răstignite, pe Cerul plumburiu al 
Deznădejdii, 
sunt atât de însetate, de Adevărul Absolut, 

al lubirii, 

încât ne cer, câte o picătură de Fericire, 

fiecăruia dintre noi, 

crezând că aceasta, 

ar putea fi stoarsă, 

din Greşelile Creaţiei, 

Unui Dumnezeu, 

făuritor de Statui Vivante ale Absurdului, 
obligate să stea în genunchi, 

înaintea Icoanelor Deşertăciunii, 

Iluziilor Vieţii și Morţii, 

unicele în măsură să decidă, 

cât de lungă poate fi, Zebra Trecerilor Binelui-Răului, 
către Moartea izbăvitoare, 

de propriul ei Sine, 

ce este cheia tuturor Paradoxurilor, acestei Lumi. 


68) Reclamă insistentă 


Fiecare Gând ne desenează, propriul Cer al Fiinţei, 
pe care plutesc, Aripile Îngerilor Păzitori, 

întrupați în Vise, 

deveniți mesageri, ai Străinului Subconştient, 

al Adevărului Absolut, 

al lubirii, 

de care noi, 

Statuile Vivante ale Absurdului, 

suntem tot mai îndepărtați, 

printr-un orar, cât mai prelungit, prin Vitrinele murdare, 
ale Iluziilor Vieţii şi Morții, 

unde trebuie să facem, 

reclamă insistentă Deşertăciunii, 

care trebuie vândută, 

cât mai multor Priviri disperate, 

pe străzile pustiurilor de Cuvinte, 

ale Întrupării noastre în Țărâna, 

Nimănul. 


69) Părul încâlcit de Destin al Clipelor accidentate 


Ziduri amenințătoare de Patimi, 
străjuiesc, Părul încâlcit de Destin, al Clipelor 
accidentate, 

pe Zebra Trecerilor Binelui şi Răului, 
către Moarte, 

ce au fost jucate de Timp, 

la zarurile Hazardului, 

Poziţiilor, pe care să le luăm, 

prin Târgurile Nimănui, 

tot noi, 

aceste Statui Vivante ale Absurdului, 
pe străzile Deşertăciunii Viselor, 

care se pierd, 

în pustiul Zilelor Goale, 

ce-abia își mai duc, 
Privirile descompuse, 
pe tăvile Suferinţelor. 


70) Strigătul surd al Durerilor Naşterii Deşertăciunii 


La Maternitatea, pereților scorojiți ai Sufletelor, Statuilor 
Vivante ale Absurdului, 

nu trebuie să ne înveţe Nimeni, 

strigătul surd al Durerilor Nașterii, 

Deşertăciunii, 

fiindcă intră în Instinctul de Conservare, al Suferinţei, 
care trebuie falsificat, 

pentru a fi atribuit Fericirii, 

atât de des mimată, 

prin Vitrinele opace, 

ale Iluziilor Vieţii şi Morţii, 

de către Zebrele Binelui şi Răului, 

ce lovesc cu copitele lor, 

Privirile pierdute, ale Zâmbetelor noastre încleștate, 
cu mâna pe Moartea izbăvitoare, 

a Non-Sensurilor Existenţei. 

71) În Genunchii roşi ai Milei 


Icoanele Deșertăciunilor, 

adăpostesc între ramele, Non-Sensurilor Existenţei, 
Statuile Vivante ale Absurdului, 

unor Sfinți Părinți, 

ale căror poziţii sociale, 

trebuie menținute, doar în Genunchii roşi ai Milei, 
care strâng sufieciente fonduri, pentru Catedralele 
Iluziilor Vieţii şi Morții, 

unde corurile grave ale Suferinţelor, 

intonează cântecele de lebădă ale Fericirii, 
acompaniate de vocea gravă, 

a unei Religii, 

a Greşelilor Creației, 

în care suntem forţaţi să credem. 


72) Datoare vândute 


Fumul Viselor, se ridică printre degetele Cuvintelor, 
Statuilor Vivante ale Absurdului, 

din Vitrinele fără nume, ale Deşertăciunii, 

de unde ni se îmbracă, Destinele, 

datoare vândute, 

Iluziilor Non-Sensurilor Existenţei, 

cu toate Clipele noastre accidentate, 

pe Zebra Binelui şi Răului, 

care ne trece, către Moartea izbăvitoare, 
de Iluziile, 

întregului vocabular, 

al Suferinţei. 


73) Îmbrăcăm Suferințele la modă ale Lumii 


Zodiile Zilelor Goale și măsluite, 

sunt forțate să-şi piardă Conştiinţele, împreună cu noi, 
cei ce suntem, 

Statuile Vivante ale Absurdului, 

ce îmbrăcăm Suferințele la modă ale Lumii, 

pentru a fi vândute Religiilor, 

ahtiate după Catedralele luxoase ale Ierarhiilor, 
stadiu de care nu vom putea trece vreodată, 

întrucât Iluziile Vieţii și Morţii, le cer în mod expres, 
să rămânem astfel, 

Răsăriturilor de plumb, 

ale Norilor de furtună, 

din trupurile descompuse, a Cuvintelor, 

pe care ni le rostesc, Privirile însingurate, 

prin aglomeraţia Semenelor de Întrebare, 

ale cănilor de pustiu, 

din care ne bem Fierea Amară, 

a Destinului. 

74) Ne-a întrupat în Ţărâna de plumb a Disperării 


Ninge cu Desăvârșire, 

peste fruntea Amintirilor Vutorului, 

Străinului Subconştient, 

al lubirii, 

pierdut în Sângele Apusurilor, 

prelins prin venele Sentimentelor, 

pe care navigăm, căutându-ne Ţărmul Viselor, 
de pe care am alunecat, în valurile reci și nemiloase, 
ale Vitrinelor Iluziilor Vieţii, 

unde am devenit, 

Statuile Vivante ale Absurdului, 

unei Lumi, 

care ne-a întrupat, în Ţărâna de plumb, 

a Disperării, Aripilor frânte de Îngeri Păzitori. 


75) Pe Sicriele Speranţelor 


N-am întrebat niciodată, 

Iluziile Non-Sensurilor Existenţei, 

de ce noi, Statuile Vivante ale Absurdului, 
trebuie să alegem, 

pozițiile incomode ale Umbrelor, 

în vitrinele Mormintelor de Vise, 

pe Sicriele Speranţelor cărora, ne aşezăm, 

degetele răsfirate ale Cuvintelor, 

vrând să le deschidem, 

dar fără să reuşim vreodată, 

fund din ce în ce mai slăbiţi, 

de greutatea Morţii, pe care suntem obligaţi, să o ducem 
pe umerii, Lacrimilor Suferinţelor noastre. 


76) Zac strivite 


Rădăcini de Dor, 

înfipte-n profunzimea Lacrimilor, 
Străinului Subconştient, 

al Adevărului Absolut, 

al Nimănui, 

zac strivite, printre mormintele de Gânduri, 
ce-au încercat să înfrunte, 

Iluziile Non-Sensurilor Existenţei, 

cu palmele Zilelor Goale, 

ale Sângelui descompus, 

al Genelor primite de la Străbunii, 

ce ne-au desenat, Zebrele Binelui și Răului, 
cât mai apropiate, de Moartea izbăvitoare, 
tocmai de Păcatele Originare, 

ale unui Dumnezeu, 

al Nimănul. 

77) Sunt acum 


Deschide-mi Doamne, 

fereastra Străinului Subconştient, 

al Adevărului Absolut, 

să pot comunica, cu Steaua Nemuririi, 
Iubirii, pe care am pierdut-o la Întruparea, 
în plumbul Deșertăciunii acestei Lumi, 

a Nimănui, 

pentru care Statuia Vivantă a Absurdului, 
care sunt acum, 

trebuie să se sacrifice, 

ca Non-Sensurile Existenţei, să poată prospera, 
cu noi Suferințe, 

pe care să le adune în conturile, 

Iluziilor Vieţii şi Morții, 

ce vor să-şi cumpere întregul Univers, 

al Cimitirelor de Cuvinte, 

ale Facerii, 

cănilor de pustiu, 

din care să ne bem, 

Fierea Amară, 

a Destinului. 

